Telest (Korinf çarı)

Telest () — yunan mifologiyasında personaj. O, Korinf çarı Aristomedin oğlu və davamçısıdır.Hieronymus, Chronicon, 143-146.Diodoros, Bibliotheca historia, 7, frag. 9.

Korinf çarı Telest Heraklın övladlarından idi, Aletin nəslindən gəlirdi. Onlar dorilərlə birlikdə Korinfi fəth etmiş,Pausanias, Periégésis tés Hellados, 2,4,3. Korinf padşahlarını devirmiş və kral taxtına oturmuşdur.Pausanias, Periégésis tés Hellados, 2,4,4.

Korinf çarı Aristomed vəfat etdikdən sonra onun kiçik oğlu Telest hələ də azyaşlı idi, bu səbəbdən Agemon onun regenti olmuşdur. Buna baxmayaraq, Agemon bu vəzifədən sui-istifadə edərək taxtı ələ keçirmişdi.Eusebios, Kronika 2,221. Agemonun ölümündən sonra onun oğlu Aleksandr taxtın varisi olmuşdur.Hieronymus, Chronicon, 141-143.Diodoros, Bibliotheca historia, 7, frag. 9.

Antik müəllif Yevsevi bildirir ki, Aleksandr iyirmi beş il hakimiyyətdə olduqdan sonra Telest tərəfindən öldürülmüşdür. Telest özü on iki il hakimiyyətdə olmuşdur.Hieronymus, Chronicon, 146-147. Pavsaninin məlumatına görə, Telest öz qohumları Aris və Perant tərəfindən öldürülmüşdür. Bundan sonra artıq hakimiyyətdə monarxlar olmamış, burada aristokratik hökumət qurulmuşdur.Pausanias, Periégésis tés Hellados, 2,4,4. Buna baxmayaraq, digər antik müəlliflər hakimiyyətin yalnız onun varisi Avtomendən sonra dəyişdiyini bildirirlər.Eusebios, Kronika 2,221.Diodoros, Bibliotheca historia, 7, frag. 9.

 İstinadlar 

Kateqoriya:Korinfiya mifologiyası
Kateqoriya:Qədim yunan mifologiyası personajları